করোনাভাইরাস: মার্কিন-ইসরাইল সামরিক মহড়া বাতিল
করোনাভাইরাস প্রাদুর্ভাব মোকাবেলায় জুনিপার কোবরা-২০ নামের যৌথ সামরিক মহড়ার বাদবাকি আপাতত বাতিল ঘোষণা করেছে যুক্তরাষ্ট্র ও ইসরাইল। বৃহস্পতিবার জার্মানিতে যুক্তরাষ্ট্রের ইউরোপীয় কমান্ড ঘাঁটি এমন খবর দিয়েছে।- খবর এএফপির







এক বিবৃতিতে ইউএসইউকম জানিয়েছে, কোভিড-১৯ নিয়ে ইসরাইলি স্বাস্থ্য মন্ত্রণালয়ের সাম্প্রতিক নির্দেশনা অনুসারে এমন সিদ্ধান্ত নেয়া হয়েছে। সবার স্বাস্থ্য ও নিরাপত্তা নিশ্চিত করতে পূর্ব সতর্কতামূলকভাবে এই উদ্যোগ নেয়া হয়েছে।




টুইটারে ইসরাইলি সামরিক বাহিনী জানিয়েছে, মঙ্গলবার দুই সপ্তাহের মহড়া শুরু হয়েছে। এতে ইউরোপীয় কমান্ডের আড়াই হাজার ও ইসরাইলের এক হাজার সেনা অংশ নিয়েছিল।
করোনাভাইরাস বিস্তারের মধ্যেই পাঁচটি ইউরোপীয় দেশের নাগরিকদের ভ্রমণ নিষেধাজ্ঞা আরোপ করেছে ইসরাইল। অবৈধ দেশটিতে বর্তমানে ১৫ কোভিড-১৯ রোগী শনাক্ত হয়েছে। তবে এখন পর্যন্ত কেউ মারা যাননি।

করোনাভাইরাস প্রাদুর্ভাব মোকাবেলায় জুনিপার কোবরা-২০ নামের যৌথ সামরিক মহড়ার বাদবাকি আপাতত বাতিল ঘোষণা করেছে যুক্তরাষ্ট্র ও ইসরাইল। বৃহস্পতিবার জার্মানিতে যুক্তরাষ্ট্রের ইউরোপীয় কমান্ড ঘাঁটি এমন খবর দিয়েছে।- খবর এএফপির